Sara Paretsky

Sara Paretsky (født 8. juni 1947 i Ames i Iowa i USA) er en amerikansk forfatter.

 Bakgrunn 
Paratsky vokste opp i Kansas. Paretsky har beskrevet hvordan hun måtte finansiere sine studier selv. Foreldrene betalte for hennes brødres utdanning, men hadde den uttalte holdningen at «jenter ikke er verdt å utdanne». Hun studerte ved University of Kansas hvor hun tok bachelorgraden i statsvitenskap i 1967, deretter fortsatte hun studiene ved University of Chicago hvor hun ble dr.philos. i historie i 1977 før hun studerte til MBA ved samme universitet. Etter fullførte studier arbeidet hun i 10 år som markedssjef i et forsikringsselskap i Chicago. Hun er fremdeles bosatt i Chicago.

I 1982 debuterte hun med kriminalromanen Indemnity Only, som også introduserte hennes faste detektiv, den kvinnelige privatdetektiven V.I. Warshawski. Om hvordan Warshavski ble til sier Paretsky selv:

Påvirket av sine egne vansker med å få en utdannelse og opplevelser mens hun i 1967 oppholdt seg i samme område av Chicago hvor Martin Luther King jr. drev sin «Fattigfolks kampanje» for sosiale reformer, har Paretsky både i skrift og handling engasjert seg for like rettigheter til utdanning og personlig utvikling. Hun har opprettet to utdanningsstipender, arbeidet med lærehjelp til barn i Chicagos indre byområder og også vært veileder for folk som ønsker å bli forfatter. I 1986 var Paretsky sammen med andre kvinnelige krimforfattere med på å grunnlegge organisasjonen Sisters in Crime, som etter hvert har avdelinger i seks land. 

Hun har mottatt en rekke priser for sitt forfatterskap, inklusive Crime Writers' Associations ypperste utmerkelse, The Cartier Diamond Dagger for livslangt utmerket arbeide innen kriminallitteraturen. I 2011 mottok hun Mystery Writers of Americas høyeste utmerkelse for viktige bidrag til sjangeren over lengre tid samt en stor produksjon av vedvarende høy kvalitet, The Grand Master Award.

Paretskys roman Killing Orders er dramatisert i to episoder som Dødelig orden for NRK Radioteatret, første gang sendt 2006.

 Bibliografi 
 Indemnity Only (1982)
 Deadlock (1984)
 Killing Orders (1985)
 Bitter Medicine (1987)
 Blood Shot (1988)
 Burn Marks (1990)
 Guardian Angel (1992)
 Tunnel Vision (1994)
 Windy City Blues – novellesamling (1995)
 Ghost Country (1998)
 Hard Time (1999) 
 Total Recall (2001) 
 V.I. x2 – novellesamling (2002)
 Blacklist (2003) 
 Fire Sale (2005)
 Writing in an Age of Silence – essays (2007) 
 Bleeding Kansas (2008)

 Oversettelser til norsk 
Norsk tittelOversetterUtgittOriginaltittelUtgittIngen forsikring mot mordPer Kristian Gudmundsen1984Indemnity Only1982Ordre til mordBerit Marianne Gabrielsen1987Killing Orders1985Bitter medisinBerit Marianne Gabrielsen1989Bitter Medicine1987BrannsårIsak Rogde1991Burn Marks1990SkytsengelenIsak Rogde1993Guardian Angel1992Lys i tunnelenRagnar Aschim1995Tunnel Vision1994Bak mureneBente Klinge2001Hard Time1999Intet glemtBente Klinge2002Total Recall2001SvartelistetJohn Erik Bøe Lindgren2005Blacklist2003Ingen røyk uten ildBente Klinge2006Fire Sale2005

 Priser og utmerkelser 
 Woman of the year (Ms. Magazine) (1987) 
 University of Kansas Hall of Fame (1988)
 The Silver Dagger 1988, for Toxic Shock (Blood Shot)
 The Anthony Award, redaktør beste antologi 1992, for A Woman's Eye 
 Marlow Preis der Raymond Chandler Gesellchaft 1993, for Ein für Alle (Guardian Angel)
 Æresdoktor (Honorary Doctor of Letters), MacMurray College, Illinois 1993 
 The Mark Twain Award for Distinguished Contribution to Midwest Literature 1996
 Visiting Fellow, Wolfson College Oxford (1997) 
 Æresdoktor (Honorary Doctor of Letters), Columbia College, Chicago 1999
 The Cartier Diamond Dagger 2002
 Æresdoktor (Honorary Doctor of Humane Letters), Elmhurst College, Elmhurst 2002 
 Doctor of Humane Letters, DePaul University 2004
 The Gold Dagger 2004, for Blacklist
 Svenska Deckarakademins Grand Master-diplom 2010
 Mystery Writers of America Grand Master Award 2011

 Referanser 

 Eksterne lenker 



  Library of Congress webcast: Sara Paretsky taler ifm. 25-års jubileet for den første V.I. Warshawski-historien og 20-års jubileet for organisasjonen Sisters in Crime
  «Glødende engasjert», intervju i Aftenposten 19. september 2006
  «Moving to the Page» – Sara Paretsky Delivers Judith Austin Lecture, Library of Congress Information Bulletin
  Enotes: Contemporary Literary Critisism – Sara Paretsky
  Krimicouch: Sara Paretsky
  Sisters in Crime

Kategori:Krimforfattere fra USA
Kategori:Personer fra Ames
Kategori:Personer fra Douglas County i Kansas
Kategori:Æresdoktorer